# data[].attributes.body
Obzirom da smo nerijetko igrali ovu igru, da su je Pčelice zavoljele bilo bi lijepo da je se prisjetimo. Znamo da volite voziti autobus i biti putnici u njemu. Stoga se prisjetimo kako mi to inače radimo 😉
VOZAČ AUTOBUSA KAŽE LJUDIMA KOJI STOJE U REDU NA AUTOBUSNOJ STANICI DA UĐU U AUTOBUS BEZ GURANJA:
„DA, DA MOLIM VAS UĐITE, BEZ GURANJA „ (LAGANO SAVIJTE KOLJENA I PODIŽITE NOGE KAO DA SE PENJETE PO STEPENICAMA).
VOZAČ:“ PLATITE KARTU“.
(ISPRUŽITE RUKU I SAVIJTE PALAC DESNE RUKE, GLUMITE DA DAJETE NOVAC).
VOZAČ:“ SJEDNITE“.  ( POKAŽITE DESNOM  RUKOM  NA SJEDALA ILI STOLAC).
VOZAČ: „KRENIMO“
(SJEDNITE I SAVIJTE NOGE, RUKE PODIGNITE  ISPRED SEBE PRETVARAJTE SE DA VOZITE AUTOBUS).
PAZITE DA NE VOZITE BRZO ❗
p.s. šaljemo sliku kako smo se mi veselili u ovoj igri, nadamo se skorašnjem ponavljanju 🐝

ODGOJITELJICE: Lidija Peran, Anita Medo

# data[].attributes.body
Još jedan zanimljiv pokus koji lako možete napraviti kod kuće. Sretno :)

# data[].attributes.attachment_link.description
BASF, Zagreb, Croatia. 463,570 likes · 225 talking about this. U BASF-u, mi stvaramo kemiju za održivu budućnost. Objedinjujemo ekonomski uspjeh, zaštitu okoliša i društvenu odgovornost. Znanošću i...

# data[].attributes.body
Fizička aktivnost, pokret i kretanje za dijete predstavlja jedan od najznačajnijih poticaja rasta i razvoja.
Kako naši Pužići uživaju u pjesmicama s pokretima pronašli smo jos jednu takvu koja ce im se zasigurno svidjeti. 😊😊
Pozdrav
ODGOJITELJICE: Ana i Emilija

https://youtu.be/VoI6k1qVt60

# data[].attributes.body
Dragi roditelji, Tvornica snova pripremila je za vas i vaše mališane 8 slikovnica koje možete čitati online.

# data[].attributes.attachment_link.readable_text
U knjižnicu ne možete, a priče iz kućne biblioteke tvoji klinci već recitiraju napamet?
Srećom, tu su e-slikovnice koje možete čitati na mobitelu, tabletu ili laptopu - potpuno besplatno.

Započnite s ovih 8:

1. Bursunsul i Paskualina, Korak po korak

Pročitaj ovdje.

2. Naranče za sve, Korak po korak

Pročitaj ovdje.

3. Dora i naočale, Korak po korak

Pročitaj ovdje.

4. Priča o kravati, Academia Cravatica Alfa d.d.

Pročitaj ovdje.

5. Hektor i Leopoldina, Kašmir promet

Pročitaj ovdje.

6. Močvara - priča o životu jednog vretenca, Kapibara

Pročitaj ovdje.

7. Kako je šuma dobila most, Kapibara

Pročitaj ovdje.

8. Kako ću spasiti abecedu, Tvornica snova

Ne obična slovarica, nego knjiga za bildanje dječjeg samopouzdanja.
Ovu knjigu možeš personalizirati podacima svog djeteta i besplatno pročitati ovdje.

Jedini problem s e-slikovnicom jest taj što je ne možeš zagrliti.
A kako već znamo da će ova personalizirana priča potpuno prirasti srcu tvoga mališana (ili tvome!), častimo te besplatnom dostavom.

Požuri! Akcija traje do 28.3.

P.S. Svoj novi najdraži naslov oživi besplatnim interaktivnim sadržajem:
SKINI BESPLATNU APLIKACIJU „SLOVARICA" - iOS
SKINI BESPLATNU APLIKACIJU „SLOVARICA" - Android

# data[].attributes.attachment_link.description
U knjižnicu ne možete, a priče iz kućne biblioteke tvoji klinci već recitiraju napamet? Srećom, tu su e-slikovnice koje možete čitati na mobitelu, tabletu ili laptopu - potpuno besplatno. Započnite s ovih 8: 1. Bursunsul i Paskualina, Korak po korak Pročitaj ovdje. 2. Naranče za sve, Korak po korak Pročitaj ovdje.

# data[].attributes.body
Tjelesna aktivnost zadovoljava djetetovu primarnu potrebu za kretanjem. Kretanje je iznimno važno za djetetov cjelokupan razvoj, uključujući razvoj spoznaje i rano učenje. Kretanje omogućuje da se pojača opća razina aktivacije svih fizioloških funkcija i resursa organizma te se na taj način pospješi i njegovo funkcioniranje, uz izmjenu tvari i bržu eliminaciju štetnih tvari iz organizma. Najmlađa djeca imaju veliku potrebu za kretanjem jer na taj način upoznaju svijet koji ih okružuje, razvijaju osjetila i stječu kontrolu nad vlastitim tijelom. Baveći se tjelesnom aktivnošću dijete stječe samopouzdanje i osjeća se sigurnije, upoznaje ljude i djecu te se s njima zbližava, potvrđuje svoje sposobnosti. Može se reći da djeca tako zadovoljavaju svoju sigurnost, ljubav, poštovanje i samoostvarenje. Prema psihologu Willamu Glasseru, tjelesne aktivnosti mogu koristiti zadovoljavanju djetetovih osnovnih potreba za moći, slobodom, pripadanjem i zabavom.

Ovih dana, na žalost, svi najviše vremena provodimo u zatvorenim prostorima i svima nam fali fizičke aktivnosti. Ovdje vam predlažemo nekoliko načina kako zabaviti djecu u kući i potaknuti ih na kretanje:

1.       plešite s djecom,

2.       igrajte se skrivača,

3.       Igrajte vruće-hladno (za pravila ove igre se obratite svom vrtićancu 😊),

4.       napravite igru Školice u kući (ljepljivom trakom napravite školicu na podu).

Na ovoj poveznici možete vidjeti još  zabavnih prijedloga, pa se igrajte i uživajte!!! 😊

Odgojiteljice: Sanda Gović i Sanja Gulin

http://handsonaswegrow.com/gross-motor-activities-preschoolers/

https://www.pinterest.com/pin/548946642082403107/

# data[].attributes.body
Prisjetimo se koja sva prijevozna sredstva postoje i ponovimo pravila ponašanja u prometu i time osigurajmo veću sigurnost. Cilj nam je bio upoznavanje djece s prijevoznim sredstvima na kopnu, moru i zraku. Kroz djetetovo iskustvo i prethodno znanje upoznavali smo razne načine kojima ljudi putuju po svijetu. Prometna sredstva smo razvrstavali s obzirom odnose li se na kopneni i zračni promet ili služe za prijevoz ljudi morem, rijekama i jezerima. Djeci smo ponudili slikovnice, fotografije za razgledavanje, plakat i čitanje po izboru na temu prijevozna sredstva.
U radu smo koristili zagonetke, priče, pjesme i stihove o prometu te se na tu temu likovno izražavali i razvijali govorne sposobnosti kod djece kroz upotrebu dijaloškog govora. Zajedno s djecom, izrađivali smo od raznog neoblikovanog materijala (kartonske i plastične kutije, plastične boce, role od ubrusnog papira, čepovi, raznobojni papiri, štapići) razne letjelice, vlakove, autobuse, automobile, kamione, jedrilice, znakove i zebru. Slikali smo kotačima po hamer papiru. Djeca su slikala i izrezivala prijevozna sredstva te na velikom hamer papiru koji je bio odjeljen (voda, kopno, zrak) klasificirali koje se prijevozno sredstvo gdje nalazi.

❗Budite vrijedni i šaljite nam vaše radove!

ODGOJITELJICE: Anita Medo, Lidija Peran

# data[].attributes.body
Draga djeco i roditelji!
Trenutno nismo u mogućnosti posjećivati ljepote svijeta uživo, ali neke od njih su nam dostupne u virtualnom svijetu. Tako na ovom linku možete posjetiti meni jedno od omiljenih mjesta, Sikstinsku kapelu u Rimu!
Uživajte sa cijelom obitelji, provedite koliko god vremena želite te možete proučavati ove freske do najsitnijih detalja... Javite što vam se najviše svidjelo! 😊
Buon viaggio!
-maestra Zorana

# data[].attributes.body
Jučer smo ukratko opisali koje to vještine i znanja dijete treba savladati prije polaska u školu. Danas vam u tekstu predlažemo aktivnosti koje potiču razvoj grafomotorike.

# data[].attributes.body
Glazba je univerzalni jezik koji pobuđuje naše emocije, motoriku i misli, a omogućava lakše učenje i usvajanje jezika. Već u ranoj dobi djeca su okružena glazbom koja potiče razvoj kognitivnih, motoričkih i kreativnih sposobnosti. Razvoj govora bitan je dio intelektualnog razvoja. Dijete usvaja govor od svojega rođenja i njime upoznaje svijet. Uz glazbene poticaje dijete se igra riječima na prirodan način i
razvija složenost govora. Tekstovi pjesama bogate djetetov rječnik te šire spoznaje o njegovu okruženju i njemu samom. Glazba donosi radost djetetu i potiče ga na istraživanje, jezičnu i motoričku aktivnost.

Imamo zagonetku za svu djecu, a ona glasi :

Pognuta joj stalno glava
k'o da drijema ili spava,
al prva nam javi znaj
da je hladnoj zimi kraj!

Odgovor možete pronaći u prigodnoj pjesmici :)
Odgojiteljice: Kate Gašperov i Branka Dunić

# data[].attributes.body
Za sve naše ovogodišnje, ali i buduće predškolce u priloženom tekstu donosimo osnovni popis vještina u procesu pripreme za školu.

# data[].attributes.headline
Igre i aktivnosti za djecu po Montessori pedagogiji

# data[].attributes.subject
Igre i aktivnosti za djecu po Montessori pedagogiji

# data[].attributes.body
Zašto su Montessori aktivnosti dobre za djecu? Zato jer ih potiču da svijet oko sebe i već poznate stvari dožive na novi način i spoznaju njihove nove karakteristike i kvalitete. Upoznajte dijete s različitim materijalima, teksturama, naučite ih spretnosti i logičnom razmišljanju uz ove zabavne aktivnosti. 😊

Odgojiteljice: Ana Mrkota i Emilija Babun

# data[].attributes.attachment_link.readable_text
Aktivnosti za djecu po Montessori pedagogiji zabavne su i poučne

Nakon uređenja sobe po Montessori pedagogiji, donosimo vam i nekoliko aktivnosti za djecu nastalih na istom tragu. Zašto su Montessori aktivnosti dobre za djecu? Zato jer ih potiču da svijet oko sebe i već poznate stvari dožive na novi način i spoznaju njihove nove karakteristike i kvalitete. Upoznajte dijete s različitim materijalima, teksturama, naučite ih spretnosti i logičnom razmišljanju uz ove zabavne aktivnosti:
Igra jajem
Dajte djetetu jedno jaje u kartonu za jaja i neka se upozna s njegovim oblikom, teksturom i tvrdoćom. Djeci je oblik jajeta jako zanimljiv, a nakon dobrog ispipavanja, jaje razbijte u tanjurić i dajte djetetu da opipa i razbijenu ljusku te sam sadržaj jer djeca po prirodi obožavaju istraživati takve stvari. Naravno, sve neka se odvija pod nadzorom roditelja. Ova aktivnost pogodna je za djecu od 9 mjeseci na više.
Poigrajte se različitim teksturama
Skupite u jednu zdjelu predmete iz prirode različitih tekstura, struktura, oblika, boja. Dajte djetetu da opipa češere, žirove, kestene, grančice bora i druge zanimljive predmete te mu za svaki pojasnite što je, ispitujte kakvog je oblika, boje, je li glatko ili hrapavo.
Napravite senzornu kutiju
Djeca vole kutije po kojima mogu kopati, slagati, istraživati..napunite ju brašnom, rižom ili pijeskom i dodajte različite šarene životinjice, predmete, kamenčiće. Pustite da se dijete samo zaigra, isprobava sadržaj kutije, opipava, pronalazi igračke skrivene u riži ili pijesku.
Nađi poklopac
Potrebno vam je nekoliko teglica ili krema različitih veličina, kutija od kakaa ili nesscaffea. Što više i raznolikije, tim bolje i zabavnije. Skinite sve poklopce, pa neka dijete pronađe koji poklopac ide na koju posudu i pokuša ga sam ostaviti. Potom ,može teglice i kutijice učiti slagati i po veličini.
Presipanje sadržaja
Aktivnost namijenjena za malo veću djecu, od dvije godine na dalje, a dobra je za poboljšanje koncentracije, spretnost, koordinaciju ruke i oka. Neka dijete sadržaj po vašem izboru sipa ili toči iz jedne posude u drugu, uz što manje prosipanja sadržaja. U posudama ne mora, ali može biti i voda (za igranje na otvorenom), žitarice, grah, kamenčići...
Napravite vlastite puzzle
Od vlastitih igračaka, odnosno njihovih otisaka koje ćete dobiti na papiru uz pomoć olovke ili flomastera, napravite puzzle. Igra je namijenjena manjoj djeci, a cilj je pogoditi koja igračka pripada kojem otisku i položiti ju što bliže na otisak.
Veće-manje
Što ide u što, koji je tanjur veći od kojeg i odnos veće-manje dijete može naučiti uz pomoć ovih jednostavnih plastičnih tanjura.
Igranje na zemlji
Roditelji zaziru od igre na zemlji ili u blatu, ali djeci je to jako zanimljivo jer se mogu potpuno opustiti i doći u dodir s prirodom. Što se u ranijoj dobi upoznaju s različitijim teksturama, to će im kasnije biti normalnije hodati bosonogi po travi, pijesku i kamenčićima i držati razne stvari u rukama, što mnoga djeca ne žele i odbijaju.
Povezivanje boje i igračke
Nabavite kolaž papir ili neki drugi papir u boji i dajte djetetu što više omiljenih igračaka koje će povezivati s bojom papira. Žuta patkica - žuti papir. Razvija se logčko razmišljanje i povezivanje sličnih pojmova te se dijete upoznaje s bojama i uči ih prepoznavati i uočavati na drugim predmetima.
Razvrstavanje
Zabavna igra koja će zaokupiti dijete na duže vrijeme, slična prethodnoj, ali za malo stariju djecu. Izrežite kolaž papir na sitnije dijelove i različite oblike i potom neka dijete papiriće različiih nijansi odvaja na papir iste boje sve dok ne razvrsta sve što ima.

foto: danaspinkribbon.blogspot.hr i www.mamashappyhive.com

# data[].attributes.attachment_link.title
Igre i aktivnosti za djecu po Montessori pedagogiji - Dječja posla

# data[].attributes.attachment_link.description
Nakon uređenja sobe po Montessori pedagogiji, donosimo vam i nekoliko aktivnosti za djecu nastalih na istom tragu. Zašto su Montessori aktivnosti dobre za djecu? Zato jer ih potiču da svijet oko sebe i već poznate stvari dožive na novi način i spoznaju njihove nove karakteristike i kvalitete.

# data[].attributes.body
Dragi roditelji, u prilogu vam donosimo neke aktivnosti za poticanje razvoja predčitalačkih vještina od rane dobi.

# data[].attributes.body
Da li možemo djeci ponuditi nešto umjesto mobitela? Možemo, ali nekad zaboravimo.
U nastavku vam donosimo neke jednostavne primjere igara koje će sigurno odvući vaše dijete od ekrana. Zabavite se!

ODGOJITELJICE: Emilija Babun, Ana Mrkota

# data[].attributes.body
Danasnji prijedlog aktivnosti vezan je uz glazbu!
Glazba obuhvaca sva podrucja razvoja djeteta i razvija vjestine korisne za skolu: intelektualne, drustvene, emocionalne, motoricke i komunikacijske. Dio je naseg svijeta i pozitivno utjece na razvoj djeteta.
Nase Lastavice obozavaju pjesmu "Put oko svijeta"...stoga predlazemo da je se prisjete i ako zele smisle i koreografiju.
Uzivajte!

ODGOJITELJICE: Sanda Gović i Sanja Gulin

# data[].attributes.attachment_link.title
Produkcija Z - PUT OKO SVIJETA - završni song

# data[].attributes.body
Djeca uživaju u glazbenim aktivnostima. Vole ritam, ples, pjevanje, sviranje te crtanje nakon doživljene  umjetničke aktivnosti. Kad dijete svira, razvijaju se i usklađuju pokreti ruku.
Kad pjeva, razvijaju se govorni organi, vježba i usavršava disanje.
Kad pleše i uživa u glazbi, razvija se gipkost, usklađenost pokreta ruku i nogu.
Kad sluša, razvija se sluh koncentracija, mašta, sposobnost doživljavanja glazbe.
Glazba uvijek pridonosi radosnom raspoloženju.
❗ ZADATAK : odlušano predočiti na papir

ODGOJITELJICE: Lidija Peran, Anita Medo

# data[].attributes.attachment_link.title
Maja Šuput & Marta - Semafor (official video)

# data[].attributes.body
Djeca istražuju svijet dodirom – diraju, stišću i gnječe sve oko sebe. To je način na koji uče i moramo im osigurati okolinu koja će zadovoljiti tu potrebu na siguran način. Predstavljamo senzornu vrećicu! Ova aktivnost pruža potrebnu senzornu stimulaciju, a vrlo je jednostavna za izraditi.
Senzorna vrećica je aktivnost koja osigurava puno senzorne stimulacije, a nije zahtjevna za izradu. U vrećicu možete staviti što god želite, razne oblike, šljokice, perle… Kao tekući sastojak najbolje je koristiti šampon ili gel za tuširanje. Ova kombinacija materijala omogućuje laku manipulaciju i zanimljivu teksturu prilikom stiskanja vrećice. I fino miriše! Potrudite se da izbjegnete predmete s oštrim rubovima jer bi prilikom pomicanja mogli probušiti vrećicu.
Dajemo vam prijedlog senzorne vrećice gdje dijete radi po modelu. Želimo veselu i korisnu zabavu!

ODGOJITELJICE: Anita Medo, Lidija Peran

# data[].attributes.attachment_link.embed_code
View this post on Instagram

A post shared by Myriam Sandler | MOTHERCOULD (@mothercould)

# data[].attributes.body
Pozdrav svima, prosljedujem ovu divnu akciju kako bi unijeli malo šarenila u ovo razdoblje u kojem se nalazimo. Pridružite se!!!

Odgojiteljice: Emilija i Ana

# data[].attributes.body
Glasno čitanje je aktivnost koja može uključivati cijelu porodicu – roditelje, baku, djeda, braću i sestre, rođake… Izuzetno je važno za razvoj kognitivnih sposobnosti djece, a osobama koje su uključene u glasno čitanje djeci osigurava čvrstu vezu s djetetom.

# data[].attributes.body
Lutka i scensko stvaralaštvo neizostavan je dio dječjeg razvoja i svakodnevnice u obiteljskom ili izvanobiteljskom okruženju. Djeca se od najranije dobi susreću s lutkama i pokazuju interes za njih, a one vrlo brzo postaju djetetovi prijatelji uz čiju pomoć dijete analizira svijet oko sebe i u sebi. U rukama djeteta lutka ne predstavlja samo igračku već odgojno-obrazovni materijal svestranih mogućnosti, a primjeren djetetovoj dobi. Uporabom lutke u odgojno-obrazovnom procesu potičemo djecu na slobodno i kreativno izražavanje vlastitih i tuđih doživljaja i osjećaja te razvijamo kod djeteta pozitivnu sliku o sebi.

Dječjoj kreativnosti treba dati prostora. Zgodno je, kad dođu u fazu izmišljanja vlastitih priča imati spremnu bilježnicu u koju ćete vi pisati priču na dnu stranice, a djetetu ostavljati gornji prostor da ga oslika, pa ćete na kraju imati vlastitu knjigu, možda i zbirku priča.
Možete izrezati lutke od papira ili, ako vam je dijete dovoljno sigurno sa škarama, može to učiniti samo i potom ih bojiti po želji. U djetetovoj se sobi možete napraviti "party" na kojem sudjelujete vi, vaše dijete i igračke. Prepustite se mašti, donesite i koji lonac ili neki drugi predmet i možete imati posjet iz svemira
.Odgajateljice: Branka Dunić i Kate Gašperov

# data[].attributes.body
Na uglu naše ulice semafor stalno stoji, kada smiješ prelaziti vidiš po zelenoj boji... dajmo našim semaforima boje i pokažimo da pravila znamo 🎨
° bojanka vas čeka ⬇️ , zaposlite svoje male ručice 🙋‍♀️

ODGOJITELJICE: Lidija Peran, Anita Medo

# data[].attributes.headline
Kako televizija djeluje na dječji mozak?

# data[].attributes.subject
Kako televizija djeluje na dječji mozak?

# data[].attributes.body
Dragi roditelji!
Jedno od važnih roditeljskih pitanja jest kako balansirati između televizijskog ekrana i želje djeteta, razvojnih potreba i diskusija o štetnosti i koristi te magične kutije. Ovaj kratak članak i video u prilogu pokušat će Vam dati neke odgovore na pitanja o djeci i televiziji.

https://www.google.com/amp/s/miss7mama.24sata.hr/amp/vrtic/kako-televizija-djeluje-na-djecji-mozak-509

ODGOJITELJICE: Ana Mrkota i Emilija Babun

# data[].attributes.attachment_link.readable_text
klokanica postala

Autor programa 'Roditeljstvo i rani razvoj' Tomislav Kuljiš objašnjava da televizija stimulira djetetov mozak i plijeni mu pažnju, ali ga ne hrani i ne razvija. Poslušajte što preporučuje vezano za gledanje televizije u najranijoj dobi!

" Roditelji male djece često spominju i vide da su mala djeca jako fascinirana televizijom i da je vole gledati. I oni sami koriste taj trenutak i situaciju da dijete zabave televizijom kako bi se oni mogli baviti nečim drugim. Objašnjavaju si da dijete to silno voli i da je to za dijete dobro", kaže Tomislav Kuljiš, autor programa "Roditeljstvo i rani razvoj" iz Centra Prirodno roditeljstvo.

" No ako razumijemo kako se razvija djetetov mozak i ako znamo da su te prve dvije godine najintenzivnije razdoblje razvoja mozga, gdje mozak treba izuzetno jaku stimulaciju, možemo shvatiti zašto se dijete lijepi i silno želi i paše mu gledati televiziju, pogotovo reklame. Televizija jako stimulira i podražuje djetetov mozak zbog čega mu plijeni pažnju, međutim ne hrani i ne razvija ništa. Čini dijete prikovanim, jednostavno fasciniranim time što gleda, podražuje bez toga da razvija sustav. Dijete tada treba interakciju, snažan kontakt s odraslim osobama, što će mu razvijati mozak, međutim televizija ne daje tu dimenziju", objašnjava Tomislav Kuljiš i savjetuje da je preporuka da se tijekom prve dvije godine djeca ne izlažu televiziji te da su minimalno u kontaktu s TV-om.

" Nakon toga, od druge do četvrte godine, postoje programi poput Teletubbiesa koji su nama odraslima dosadni, naporni i spori, no za dijete su točno onakvi kakvi trebaju biti. Imaju nizak nivo podražaja, koji odgovara djetetovom stupnju razvoja", savjetuje i naglašava: " Ako ga izložimo višem nivou podražaja, intenzivnijim programima, dijete će kasnije postati nezainteresirano za stvari koje su primjerene djetetu, a njemu će to biti nedovoljno interesantno. Dakle, nivo podražaja će se podignuti kod djeteta što će mu kasnije smetati u učenju i drugim aktivnostima, koje bi bile primjerene za dijete tog uzrasta".
Pročitajte što se još događa s vašim djetetom u dobi od 28 mjeseci!

# data[].attributes.attachment_link.title
Kako televizija djeluje na dječji mozak?

# data[].attributes.attachment_link.description
klokanica postala Autor programa 'Roditeljstvo i rani razvoj' Tomislav Kuljiš objašnjava da televizija stimulira djetetov mozak i plijeni mu pažnju, ali ga ne hrani i ne razvija. Poslušajte što preporučuje vezano za gledanje televizije u najranijoj dobi! " Roditelji male djece često spominju i vide da su mala djeca jako fascinirana televizijom i da je vole gledati.

# data[].attributes.body
Dragi naši roditelji. Danas smo za Vas pronašli set vrlo zanimljivih vježbi za poticanje koncentracije, a spadaju u set vježbi Mindfulness.
Neke vježbe možete pronaći na web stranici vrtića, kao i u originalu na web stranici Poliklinike za zaštitu djece i mladeži.
http://www.vrtic-sunce.hr/clanci/mindfulness-za-djecu/58.html
https://www.poliklinika-djeca.hr/aktualno/novosti/besplatna-brosura-kratke-vjezbe-mindfulnessa-za-djecu-za-prepoznavanje-i-kontrolu-neugodnih-osjecaja-i-ponasanja/

# data[].attributes.body
Kod djece je bitno od rane dobi razvijati radnu naviku i samostalnost, a to možemo poticati i jednostavnim kućanskim poslovima. U prilogu vam donosimo prijedlog za podjelu istih.

# data[].attributes.body
ISTRAŽIVAČKE AKTIVNOSTI KOD KUĆE

Jednostavnim pokusima koje svatko može izvesti priborom dostupnim u svakom domu
potiču se prirođene stvaralačke i istraživačke sposobnosti djece. Pa pokušajte neke od njih, zabavno je.

ODGOJITELJICE: Sanda Gović, Sanja Gulin

# data[].attributes.attachment_link.readable_text
Djeca možda ne razumiju znanost kao mi odrasli, no ovi jednostavni eksperimenti mogli bi im se svidjeti. Ono što sada vide, iako možda neće razumijeti sa znanstvene strane, urezat će im se u pamćenje i sjetiti će se toga kada za koju godinu budu učili kemiju ili fiziku u školi.

Koristeći jednostavne svakodnevne predmete sa svojom djecom možete pokušati neki od ovih eksperimenata.

Što vam je potrebno: 2 balona, svijeća, šibice, voda

Eksperiment: Napušite prvi balon i postavite ga iznad svijeće kako bi pokazali svojoj djeci da će balon puknuti pod plamenom. Drugi balon napunite vodom i postavite ga iznad svijeće. Vidjet ćete da ovaj balon neće puknuti pod plamenom.

Objašnjenje: Voda u balonu upija toplinu svijeće što štiti sam balon od pregrijavanja i pucanja.

Što vam je potrebno: Vrećica za zatvaračem, nekoliko običnih olovki, voda

Eksperiment: Napunite otprilike polovicu vrećice vodom. Olovkama probušite vrećicu na mjestu gdje je napunjena vodom.

Objašnjenje: Ako najprije probušite vrećicu pa ju tek onda napunite vodom ona će iscuriti kroz rupe na vrećici. Ako pak najprije napunite vrećicu vodom, a tek onda probušite rupe olovkama, voda neće iscuriti van. Razlog tome leži u molekulama polietilena od kojeg se sastoji vrećica. Kada probušimo polietilen njegove molekule se stišću jedna uz drugu, ovaj puta oko svake olovke.

Što vam je potrebno: 4 čaše s vodom, jestiva boja (za kolače ili jaja), listovi kupusa

Eksperiment: Napunite čaše vodom i dodajte različitu jestivu boju u svaku čašu. U svaku čašu stavite jedan list kupusa. Ostavite da stoji preko noći. Ujutro će listovi kupusa poprimiti boju iz čaše.

Objašnjenje: Kako biljke upijaju vodu, događa se da poprimaju boju te vode. Kako voda zahvaća svaki dio biljke tako cijela biljka poprima boju iz vode. To je poznato kao kapilarni efekt. Umjesto kupusa možete koristiti cvijet ili travu, a isto bi se dogodilo i sa stablom.

Što vam je potrebno: 2 jaja, 2 čaše vode, sol

Eksperiment: Oprezno stavite jaje u čašu obične vode. Ako jaje nije pokvareno, potonuti će na dno čaše. U drugu čašu ulijte toplu vodu i u njoj otopite 4-5 žličica soli. Kada se voda ohladi ubacite drugo jaje. Ono će plivati u vodi i ostati na vrhu čaše.

Objašnjenje: Jaje ima veću gustoću od obične vode pa zato tone na dno. Slana voda pak ima veću gustoću od obične vode. Kada u običnu vodu dodamo sol i otopimo ju ona se razgradi na ione koji se vežu s molekulama vode. Ta veza stvara više čestica u slanoj vodi kada ju usporedimo s običnom vodom zbog čega jaje ne tone na dno, već pliva na površini. Isti je razlog zašto je lakše plivati u moru nego u bazenu ili jezeru.

Što vam je potrebno: 2 čaše vode, 5 čaša šećera, drveni štapići, tvrdi papir, nekoliko čaša ili staklenih zdjelica, zdjela, jestiva boja za kolače, kvačice za rublje.

Eksperiment: Napravite šećerni sirup tako da ćete četvrtini čaše vode otopiti nekoliko žlica šećera. Papir pospite lagano šećerom. Šećernim sirupom premažite drvene štapiće i ostavite ih da se osuše na papiru preko noći.

Ujutro otopite 5 čaša šećera u dvije čaše vode zagrijavajuči vodu na štednjaku. Ostavite otopinu da se ohladi 10ak minuta (ne predugo jer se kristali neće stvoriti) te ju ulijte u čaše (zdjelice) i dodajte boju za kolače po želji. Osušene štapiće od jučer umočite u svaku zdjelicu i pripazite da ne dodiruju rubove. Za ovo možete upotrijebiti kvačice za rublje. Pričekajte dok se formiraju ovakvi kristali kao na slici.

Objašnjenje: Topljivost šećernog sirupa pada kako se hladi, pa se na taj način formiraju kristali šećera koji se lijepe na štapiće.

Što vam je potrebno: nekoliko šibica, svjetiljka

Eksperiment: Zapalite šibicu i držite ju 10-15 cm od zida. Osvjetlite ruku u kojoj držite šibicu svjetiljkom tako da na zidu vidite sjenu. Sjena će prikazati vašu ruku i šibicu, ali ne i plamen.

Objašnjenje: Plamen nema sjenu jer ne sprječava prolaz svjetla kao čvrsti objekti poput vaše ruke ili šibice.

Ovi eksperimenti sigurno će zaintrigirati vašu djecu, a i vama bi mogli biti zanimljivi. Ukoliko želite djeci pokazati kako se rade svakodnevne stvari svakako posjetite Youtube kanal How It's Made i izaberite video koji ćete pogledati s djecom. Nama je to često zabavan način za provoditi vrijeme u kući kada je ružno vrijeme.

Što vi radite sa djecom kada je ružno vrijeme vani?

Preporuke za čitanje:

# data[].attributes.attachment_link.title
6 jednostavnih eksperimenata koje možete pokazati svojoj djeci

# data[].attributes.attachment_link.description
Djeca možda ne razumiju znanost kao mi odrasli, no ovi jednostavni eksperimenti mogli bi im se svidjeti. Ono što sada vide, iako možda neće razumijeti sa znanstvene strane, urezat će im se u pamćenje i sjetiti će se toga kada za koju godinu budu učili kemiju ili fiziku u školi.

# data[].attributes.headline
Zabavne i poticajne igre za naše "Pužiće" <3

# data[].attributes.subject
Zabavne i poticajne igre za naše "Pužiće" <3

# data[].attributes.body
Dragi roditelji, u prilogu smo vam opisali neke  prijedloge za igru s djecom koje potiču više razvojnih područja i lako su primjenjive.

ODGOJITELJICE: Emilija Babun, Ana Mrkota

# data[].attributes.body
Pčelice naše, večeras pred san neka vas ušuška lijepa pričica za laku noć. Ona da vam ujedno bude i podsjetnik na aktivnosti koje smo vrijedno radili i koje ćemo nastaviti pri povratku. Naravno, radi se o našem projektu pod nazivom "Promet". Kako je Rita vezana za promet, doznat ćete klikom na ⬇️ zalijepljenu pričicu.
Želimo vam slatke snove 😴

ODGOJATELJICE: Anita Medo, Lidija Peran

# data[].attributes.body
Važno je djecu od najranije dobi učiti kako prihvatiti i poštivati različitosti. Prve spoznaje dijete stječe u obitelji, a potom u vrtiću i školi. Zajedničkim djelovanjem moguće je izgraditi stavove i vrijednosti koje promiču ljubav, solidarnost, jednakost, međusobno prihvaćanje. U ovom članku je nekoliko savjeta o tome kako naučiti djecu toleranciji.

ODGOJITELJICE: Sanda Gović, Sanja Gulin

# data[].attributes.attachment_link.readable_text
Ljudi se ne rađaju tolerantni ili netolerantni, to je nešto što se razvija i uči i puno možete napraviti da i vaše dijete izraste u osobu koja će znati poštovati različitosti

Sama riječ "tolerancija" dolazi od latinske riječi tolerare, što znači "trpjeti" ili "podnositi". Kada bismo tu riječ prenijeli u socijalni kontekst, onda bi podrazumijevala trpljenje ili podnošenje drugih ljudi. S obzirom na to da takvo što može čitatelja navesti da pomisli kako tolerancija podrazumijeva žrtvu, ipak bih toleranciju opisala kao prihvaćanje drugih ljudi i ideja.

Ispričat ću vam, ili točnije napisati, priču o jednoj djevojčici. Recimo da ima šest godina i recimo da se zove Franka. Frankini roditelji tolerantni su ljudi, poštuju različitosti, poštuju druge, rijetko kada konfrontiraju i gotovo nikada ne ulaze u sukobe s drugim ljudima. Franka svakodnevno živi u takvoj atmosferi i njezini su roditelji zadovoljni jer odrasta u tolerantnu osobu.

Franka ima prijateljice koje često dolaze kod nje na igranje, čemu se ona jako veseli. Nikada roditelji nisu primijetili trunkice sukoba između Franke i njezinih prijateljica, što im je neobično drago. No jedne večeri Frankine su prijateljice otišle kući, a Franka je doživjela "slom živaca". Mama ju je ispitivala i nakon mnogo grcanja, suza i vrištavog objašnjavanja saznala je da je Franka pukla jer se nikada ne igraju onoga čega se ona želi igrati te uvijek, baš uvijek jedna od djevojčica smišlja igru. Franka je bila izvan sebe, a mama se zapitala: "Joj, zna li Franka postaviti granice? Pada li u vodu sve čemu smo je učili?"

Prema definiciji s početka teksta, Franka je trpjela i podnosila svoju prijateljicu bez adekvatnih vještina da postavi granice. Je li to cilj? Je li to tolerancija? Kada prevedemo latinsku riječ, da, to je cilj. No ako stvari stavimo u kontekst socijalnih odnosa, ne, tolerancija je mnogo više od toga. I tako smo kolegica Kristina i moja malenkost porazmislile o toleranciji i zaključile sljedeće: toleranciju možemo zamisliti kao kontinuum kojem se s jedne strane nalazi netolerancija, a s druge strane pretolerancija. Isključivo jedno ili drugo nije dobro.

Netolerancija uključuje neprihvaćanje drugih ljudi i njihovih ideja. To je na neki način rigidnost. Rigidni ljudi ostaju zacementirani u svojim idejama i ne dopuštaju da netko drugi bude u pravu. Oni koji su jako rigidni riskiraju da drugim ljudima ne bude ugodno u njihovu društvu, da se drugi ljudi stalno osjećaju kao pod povećalom.

S druge strane imamo pretoleranciju. Ljudi koji su pretolerantni često su u cipelama drugih ljudi, razmišljaju što je drugima važno i stalno prihvaćaju tuđe ideje. Često popuštaju drugim ljudima, a oni koji stalno popuštaju možda će propustiti postaviti granice prema drugima, pa će ih drugi iskorištavati i doživljavati kao mekušce i slabe osobe. Oni nisu uvijek u stanju reći ne. Pristaju na zahtjeve okoline vrlo često na svoju štetu.

Ni jedno ni drugo nije dobro ili loše, nego ovisi o kontekstu kada ćemo posegnuti za jednom ili drugom stranom kontinuuma. Franka iz naše priče na dobrom je putu da postane pretolerantna. Biti tolerantan jest vrijednost, ali ne pod svaku cijenu i u svakoj situaciji. Tolerancija znači da ćemo neki puta trpjeti tuđe ideje iako se ne podudaraju s našima, a neki puta postaviti granice, pa čak i nametnuti svoje ideje.

Kao temelj odluci o tome što ćemo nametati ili trpjeti navela bih naše vrijednosti i vrijednosni sustav. Tolerancija na određenoj razini znači prihvaćanje različitosti. Različitosti od čega? Pa, od nas i naših vrijednosti. Imam prijatelje koji su vjernici. Pravi, iskreni vjernici koji prakticiraju svoju vjeru, redovito odlaze na misu, žive vjeru. Osobno nisam vjernica, ali s njima imam prekrasno prijateljstvo puno međusobnog poštovanja i uvažavanja. Poštujem njihovu različitost (od mene) i divim se kako su predani onome u što vjeruju, a oni poštuju moju različitost (od njih). Nalazimo se u puno drugih tema, a različitosti toleriramo, pa nijedna strana nema potrebu uvjeravati drugu u ono svoje.

Ljudi se ne rađaju tolerantni ili netolerantni, to je nešto što se razvija i uči. Kako to obično biva, najbolje se uči na primjeru roditelja ili roditeljskih figura. Možemo na trenutak zamisliti situaciju A i B.

U situaciji A roditelji kažu svom sinu da bi bilo super kada bi odvojio igračke s kojima se više ne igra da ih zajedno odnesu u azil gdje su smješteni izbjeglice. Pri tome mogu objasniti dječaku da je riječ o ljudima druge kulture i vjere, ali jednako vrijednima kao što smo mi. Taj će se dječak učiti toleranciji na ponašajnoj razini, ali i na puno dubljoj, vrijednosnoj, koja će ostati zabilježena u njegovoj nutrini i postati dio njegova vrijednosnog sustava - sustava koji neće preispitivati, nego će se iz njega ili prema njemu ponašati. U situaciji B roditelji kažu svom sinu da se makne od djece izbjeglica koji su se došli igrati u obližnji parkić. Na pitanje zašto da se makne, roditelji nemaju egzaktan odgovor. Njihov je naputak vrtlog neodređenih emocija iza kojih najčešće stoji strah, strah od drukčijeg i nepoznatog. Ako se takvo što dovoljno često ponavlja, maleni će izrasti u osobu koja se boji drukčijeg i nepoznatog. Izrast će u netolerantnu osobu. Iza netolerancije stoje predrasude i stereotipi, neopravdana uvjerenja o nekoj skupini ljudi.

Razvoju tolerancije svakako će pridonijeti roditeljski primjer, razvoj empatije kod djeteta, upoznavanje djeteta s temeljnim ljudskim pravima i učenje poštovanja različitosti. Sve se to može činiti od najranijeg djetinjstva.

Kako dijete naučiti toleranciji?

Počnite od sebe. Razmislite kakav je vaš stav prema drukčijem, pokazujete li poštovanje prema drukčijim ljudima. Kako komunicirate s drugima? Ako je odgovor potvrdan i smatrate da je vaša komunikacija odraz poštovanja prema sugovorniku, onda ste na dobrom putu da dijete naučite toleranciji. Ako tomu nije tako, možete otići korak dalje. Pojedinca iz neke skupine počnite gledati kao pojedinca, a ne kao pripadnika skupine. Otiđite još korak dalje i stavite se u poziciju te osobe. Pitajte se s koliko se predrasuda ta osoba bori i kako se pritom osjeća. Ponavljam, najbolji način za razvoj tolerancije kod djece jest da i mi roditelji budemo tolerantni.

* Odgovarajte na dječja pitanja s poštovanjem prema drugoj osobi. Djeca u svom odrastanju imaju mnogo pitanja koja se tiču različitosti. Zanima ih zašto je netko drukčiji. Odgovarajući na ta pitanja, sjetite se da razgovarate o drugome ljudskom biću i odgovorite
na ta pitanja s poštovanjem prema tom drugom ljudskom biću.

* Poštujte tuđe mape ili drukčije mišljenje, poštujte druge ljude ma koliko različiti bili.

* Služite se slikovnicama, pričama, crtićima i filmovima koji potiču razvoj tolerancije. Postoji mnogo sadržaja na tu temu, zašto ih ne iskoristiti. Za te potrebe možete učlaniti dijete u knjižnicu.

* Služite se i drugim mogućnostima, poput izložbi, radionica, igraonica. Takvih sadržaja također ima puno. Dovoljno je poslužiti se internetom i različitim portalima koji imaju vodiče po zbivanjima.

* Upoznajte dijete s temeljnim ljudskim pravima. Ovisno o dobi, možete koristiti razne načine upoznavanja: kroz igru s plišanim životinjama, crtanje, razgovor i objašnjavanje. Sa starijima potaknite raspravu zašto bi netko imao ta prava, a netko drugi ne.

* Pitajte djecu što misle kako se ponašaju tolerantni ljudi? Razgovarajte s njima o toleranciji.

* Upoznajte dijete s drugim kulturama i običajima. Dajte mašti na volju kako to činiti (također kroz filmove, priče, knjige, slikovnice, igru, kreativne radionice...).

* Upoznajte dijete s onim što vi vjerujete, sa svojom tradicijom i običajima. Upoznavanje sa svojim ne znači isključivanje ostaloga. Dapače, to nas uči da svatko ima pravo na svoju tradiciju.

* Razvijajte empatiju kod svoje djece. Osnovni naputci za razvoj empatije jesu:

Potaknite dijete da imenuje svoje osjećaje, da imenuje osjećaje koje uoči kod drugih ljudi.

Naučite i potaknite dijete da izražava osjećaje (pritom je jedino važno da ne uništava imovinu, ugrožava druge ili sebe).

Potaknite dijete da razmišlja o drugima i njihovu načinu života, o osjećajima drugih.

Uza sve navedeno, ponovila bih da smo za razvoj tolerancije kod djece najvažniji mi, njihovi roditelji, i primjer koji dajemo. To su poruke koje dolaze iz naše nutrine, o njima ne promišljamo, često ih ne upućujemo djetetu svjesno, nego ih jednostavno živimo.

Tekst: Jelena Vrsaljko, dipl. soc. radnica, CTA psihoterapeutkinja, NLP trenerica
Foto: Profimedia

Tagovi: Jelena Vrsaljko, poštivanje drugih

Pročitajte i:

# data[].attributes.attachment_link.title
Učimo djecu toleranciji od najranije dobi - Roditelji.hr

# data[].attributes.attachment_link.description
Ljudi se ne rađaju tolerantni ili netolerantni, to je nešto što se razvija i uči i puno možete napraviti da i vaše dijete izraste u osobu koja će znati poštovati različitosti Sama riječ "tolerancija" dolazi od latinske riječi tolerare, što znači "trpjeti" ili "podnositi".

# data[].attributes.headline
Online druženje odgojitelja, djece i roditelja

# data[].attributes.subject
Online druženje odgojitelja, djece i roditelja

# data[].attributes.body
Unatoč situaciji koja nas je zadesila odgojitelji i stručna služba Vrtića ovim putem svakodnevno Vam nude razne aktivnosti, linkove i stručne tekstove kako bismo svi lakše prebrodili ove dane. Dodatne informacije i tekstove možete pratiti i na web stranici vrtića:
http://www.vrtic-sunce.hr/

# data[].attributes.body
Kao što znate, svakodnevno u vrtiću provodimo niz igara. One, naravno, imaju svoju ulogu. Kroz igru dijete spontano vježba i razvija sve aspekte razvoja.
Navedeno, i još razloga zašto je igra vrlo važna pročitajte u postu.

ODGOJITELJICE: Lidija Peran, Anita Medo

# data[].attributes.attachment_link.readable_text
Što je IGRA?

Igra je zabavno sredstvo putem kojeg djeca najlakše uče o sebi, drugima i svijetu koji ih okružuje. Kroz igru djeca eksperimentiraju s pravim životnim ulogama i uvježbavaju različite vještine koristeći svoju maštu i kreativnost. Igra je od iznimne važnosti za dječji emocionalni, socijalni, intelektualni i fizički razvoj. Kroz igru djeca uče govoriti, hodati, jesti, ophoditi se s drugima i izraziti svoje potrebe i želje. Zbog svega toga izuzetno je važno da se roditelji igraju s djecom.

Budući da se djeca predškolske dobi ne izražavaju tako dobro kao i odrasli igra je odličan način da se komunicira s djecom jer igračke služe kao riječi, a sama igra kao komunikacija. U igri djeca izražavaju svoje strahove, frustracije, radost, ljutnju i tugu, a što odrasloj osobi pruža dobar uvid u djetetov svijet.

Zašto bi se roditelj trebao upuštati u igru sa svojim djetetom?

U cilju boljeg upoznavanja djeteta i njegova ponašanja vrlo je važno da se roditelji jednostavno igraju s djecom. Iako to zvuči jednostavno ispada da je igra s djetetom ponekad jedna od težih roditeljskih zadaća jer u samoj igri roditelj treba biti ravnopravni partner u djetetovoj igri. Roditelji se trebaju igrati kao "iz djeteta" a ne kao "iz roditelja". Poteškoće proizlaze iz uvjerenja roditelja da je igra samo za djecu, da je roditeljsko igranje zapravo "glupiranje", a da će se djetetova potreba za igrom zadovoljiti u igri sa vršnjacima.

Većina roditelja organizira i uključuje djecu u kućne projekte i dnevne aktivnosti poput zajedničkog crtanja, kuhanja, kupnje, izleta i slično, vjerujući pritom da su tako zadovoljili sve djetetove potrebe. To je tzv. igranje "iz roditelja" koje uključuje podučavanje i usvajanje vrijednosti i uvjerenja. Roditelj koji se igra "iz roditelja" ne zaboravlja na pristojnost, prikladnost i pouku. I iako je takva vrsta aktivnosti od izuzetne važnosti za pravilan djetetov razvoj, one u sebi često sadržavaju pravila igre nametnuta od roditelja kao voditelja igre. Kroz takvu vrstu igre dijete se uči kako slijediti pravila i kako se ponašati u društvu, uz vježbanje određenih vještina. No, s druge strane, to znači da se dijete prilagođava odraslom i njegovim pravilima i nikada nema onu pravu, zdravu mogućnost da ono bude glavno već samo mogućnost odabira kojim može utjecati na daljnji razvoj situacije.

Upravo je zbog toga vrlo važno da se roditelji igraju sa svojom djecom kao da su i oni djeca. To su igre u kojima roditelj "zaboravi" da je roditelj i u kada je posve ravnopravan u igri bez pravila (osim onih sigurnosnog tipa) odnosno igranje koje uključuje zabavu i uživanje, vrisak radosti iz roditeljskog grla i valjanje po podu. Za dječji je razvoj od neprocjenjive važnosti vrijeme koje roditelji provode s njima u igri jer se igrom "iz djeteta" razvija intima između roditelja i djece.

Zašto je važno igrati se s djetetom kao dijete?

Igra između djeteta i okoline započinje od samog rođenja kada roditelj prilagođava svoje ponašanje djetetovim mogućnostima i na taj način počinje razvoj socioemotivne veze između njih.

Igra je djetetovo prirodno sredstvo za učenje

Što se roditelj više igra s djetetom to se ranije počinje razvijati simbolička igra koja je temelj za učenje o pravilima u međuljudskim odnosima kao i za djetetovo učenje o sebi i svijetu oko sebe.

Igra je zabavna i neopterećena društvenim pravilima

Igra pobuđuje maštu i roditelja i djeteta, razvija kreativnost a dijete uči rješavati situacije na nove načine

Kroz igru dijete spontano vježba i razvija sve aspekte razvoja - govor i komunikaciju, socijalne vještine, spoznajni razvoj i razvoj motorike

Kroz igru se razvija odnos roditelj-dijete i olakšava postavljanje zahtjeva i granica u djetetovom ponašanju

Igra je sama po sebi nagrada i dijete nema potrebu za vanjskom nagradom poput nove igračke

Djeci predškolske dobi igra je spontana aktivnost koja ih ispunjava zadovoljstvom i kojom ispunjavaju veći dio svog vremena

Reference:

http://www.terapijaigrom.hr/2011/11/o-terapiji-igrom/

Autor: Tihana Plehati, dipl. soc. radnik

# data[].attributes.attachment_link.description
Igra je zabavno sredstvo putem kojeg djeca najlakše uče o sebi, drugima i svijetu koji ih okružuje. Kroz igru djeca eksperimentiraju s pravim životnim ulogama i uvježbavaju različite vještine koristeći svoju maštu i kreativnost. Igra je od iznimne važnosti za dječji emocionalni, socijalni, intelektualni i fizički razvoj.

# data[].attributes.body
Dragi roditelji, za sva pitanja vaše djece o trenutnoj situaciji, stavili smo "malu pomoć" pa škicnite😉
Naravno, imamo i mali zadatak pa se okušajte!

ODGOJITELJICE: Anita Medo, Lidija Peran

# data[].attributes.attachment_link.title
KAKO S DJECOM RAZGOVARATI O KORONAVIRUSU

# data[].attributes.body
Dragi roditelji već smo nekoliko tekstova postavili na temu koja nas sve trenutno opterećuje i okružuje. Ovdje možete pogledati i "skinuti" slikovnicu koju možete djeci prikazati.

# data[].attributes.headline
Aktivnosti za poticanje razvoja motorike

# data[].attributes.subject
Aktivnosti za poticanje razvoja motorike

# data[].attributes.body
Dragi roditelji, u prilogu vam donosimo prijedloge zabavnih, zanimljivih i korisnih aktivnosti kojima možete poticati razvoj motorike.

# data[].attributes.body
Još jedna odlična ideja BASF-a za kućne pokuse. :)

# data[].attributes.attachment_link.description
BASF, Zagreb, Croatia. 462,575 likes · 327 talking about this. U BASF-u, mi stvaramo kemiju za održivu budućnost. Objedinjujemo ekonomski uspjeh, zaštitu okoliša i društvenu odgovornost. Znanošću i...

# data[].attributes.body
Dragi roditelji, u prilogu vam donosimo kratka pravila za sastavljanje zagonetnih priča vašim mališanima. (iz: Rajović, R. (2017): Kako igrom uspješno razvijati djetetov IQ. Split: HARFA)

# data[].attributes.attachment_link.title
Kako sastaviti zagonetnu priču ili pitanje

# data[].attributes.body
Pranje ruku osnovno je pravilo higijene. Kako bi ga djeca što lakše (i kroz veselje) usvojila pogledajte par trikova koji Vam u tome mogu pomoći.
Nama se najviše svidio trik s paprom u vodi koji 'glumi' virus.

# data[].attributes.attachment_link.readable_text
klokanica postala

Pravilno i učestalo pranje ruku jedno je od glavnih pravila koja pomažu u prevenciji širenja zaraze koronavirusom, a na Internetu se pojavljuje sve više zanimljivih trikova pomoću kojih će djeci ovo osnovno pravila higijene postati zabavno te će naučiti koliko je važno

Jedna od glavnih uputa u sprječavanju širenja pandemije koronavirusa je pravilno i učestalno pranje ruku. Svjetska zdravstvena organizacija objavila je ilustraciju s uputama korak po korak kako pravilno prati ruke, ovakvu ilustraciju objavio je na svojoj web stranici i Hrvatski zavod za javno zdravstvo, a kako bi roditeljima olakšali da djecu nauče pridržavati se ovih pravila, društvenim mrežama i Internetom se šire zabavni i korisni savjeti.

William Gibson je 17-godišnjak koji je odlučio pomoći svijetu da im pranje ruku bude zabavnije iskustvo. Nakon što je zaključio da je pomalo dosadno samo pjevati pjesmicu Happy Birthday, kreirao je web stranicu Wash Your Lyrics koja ti omogućava da sam odabereš pjesmicu i napraviš si poster za pranje ruku uz tu pjesmu!

" Bilo mi je nekako tužno svaki put si pjevati Happy Birthday svaki put kad bih prao ruke," rekao je za . Napravio je web stranicu koja omogućava ljudima diljem svijeta unijeti pjesmu i izvođača i prema tome kreira se poster sa stihovima uz ilustracije po koracima kako pravilno prati ruke prema preporukama Svjetske zdravstvene organizacije.

Prema BBC-u, najpopularnija dosad je pjesma grupe Queen 'Bohemian Rhapsody'. Ovo je korisno i roditeljima koji uče djecu kako pravilno prati ruke i brinuti o higijeni. Odaberi omiljenu pjesmu i isprintaj poster i objesi je na vrata ili zid u kupaonici!

Trik s paprom u vodi koji 'glumi' virus i tinta na rukama

Amanda Lorenzo, odgojiteljica iz Miamija u SAD-u, na Instagramu je podijelila trik s paprom za koji joj je inspiraciju dao video s TikToka. U posudu s vodom stavila je mljeveni crni papar koji predstavlja virus i zamolila jedno dijete u vrtiću umoči svoj prst u 'virusnu vodu'. Nakon što je papar ostao na prstu, objasnila je djeci da tako funkcionira i virus. Neće se maknuti dok ne operemo ruke sapunom i vodom.

Zatim je rekla djetetu da prst umoči u posudu s tekućim sapunom. Rekla mu je da ponovno umoči prst u 'vodu s virusom', a nakon što je dijete to napravilo sav papar povukao se na stijenke posude. Osim papra, mogu se koristiti i šljokice.

Još jedna učiteljica dosjetila se ideje kako pokazati djeci da prate jesu dobro prali ruke tijekom dana. Ujutro im je dala štambilj sa svojim imenom na gornju stranu šake i rekla im da prate koliko dobro će isprati žig do kraja dana. Ako ostane još tinte, znači da još treba prati ručice.

" Trudimo se u borbi s bacilima. Učenici su ujutro dobili štambilj na svoje šake. Ako do kraja dana sasvim isperu tintu, osvajaju nagradu. Trudimo se", napisala je učiteljica Shauna Woods uz objavu na Facebooku.

Ovi savjeti od iznimne su važnosti za sprječavanje širenja koronavirusa, ali i za cijeli život. Učiteljica uz pomoć kruha dokazala koliko je važno prati ruke

# data[].attributes.attachment_link.title
Odaberi pjesmu za pranje ruku i viralni trikovi koji su oduševili mališane i cijeli svijet

# data[].attributes.attachment_link.description
Pravilno i učestalo pranje ruku jedno je od glavnih pravila koja pomažu u prevenciji širenja zaraze koronavirusom, a na Internetu se pojavljuje sve više zanimljivih trikova pomoću kojih će djeci ovo osnovno pravila higijene postati zabavno te će naučiti koliko je važno

# data[].attributes.body
U ovim vremenima izolacije mijenja se i naš tempo života stoga imamo možda više vremena za neke stvari, a i brojni se kulturnjaci brinu za to da nam dani prođu barem malo brže. U akciju su u ovom trenutku uključeni HNK Zagreb (na YouTube kanalu 24sata), Gradsko kazalište lutaka Split, Gradsko kazalište lutaka Rijeka, kazalište Gavella i Zagrebačko kazalište mladih. Uživajte u besplatnim predstavama 😀

# data[].attributes.body
Kemijska tvrtka BASF na svom je Facebook profilu objavila jedan zanimljivi pokus. Pogledajte, probajte i javite nam je li vam pokus uspio. Sretno!

# data[].attributes.attachment_link.description
BASF, Zagreb, Croatia. 462,176 likes · 171 talking about this. U BASF-u, mi stvaramo kemiju za održivu budućnost. Objedinjujemo ekonomski uspjeh, zaštitu okoliša i društvenu odgovornost. Znanošću i...

# data[].attributes.body
Ovdje je stranica za preuzimanje 50 besplatnih radnih listića. Vi birate koje želite, tako da ima ponešto i za mlađe uzraste a ne samo za predškolce! 😉

# data[].attributes.attachment_link.readable_text
Jer samo nebo je granica!

"Važno je da se u predškolskom uzrastu u svakodnevni rad unesu elementi koji dokazano stimuliraju mentalni razvoj djece, ali i specifične vježbe koje razvijaju koordinaciju pokreta i motorike te tako sprečavaju poremećaj koncentracije i pozornosti u kasnijem životnom razdoblju."

dr. Ranko Rajović, Supervizor Pametnice

U prošlosti se vjerovalo da je inteligencija nasljedna i nepromjenjiva; danas je znanstveno dokazano da nasljeđujemo samo "skicu", a način na koji će se mozak djeteta graditi i razvijati ovisan je o interakciji s okolinom. Budući da se mozak najintenzivnije razvija u prvih šest godina djetetova života, a znanstvenici smatraju da je to ujedno razdoblje kada većina djece može dosegnuti razinu genijalca, potpuno je jasno da to vrijeme moramo iskoristiti i kreirati razvojno poticajno okruženje za djecu. Pruža nam se mogućnost da radom s djecom danas kreiramo bolju budućnost. Prema nekim istraživanjima države koje su ulagale u rane razvojno poticajne programe imaju bolje gospodarstvo, a djeca koja su ih prolazila bolji uspjeh u školi i životu općenito. Djeca najbolje uče u igri. Još je Albert Einstein rekao da je igra najviši oblik istraživanja, a danas je već općepoznato da djeca najviše upijaju igrajući se.

# data[].attributes.attachment_link.description
"Važno je da se u predškolskom uzrastu u svakodnevni rad unesu elementi koji dokazano stimuliraju mentalni razvoj djece, ali i specifične vježbe koje razvijaju koordinaciju pokreta i motorike te tako sprečavaju poremećaj koncentracije i pozornosti u kasnijem životnom razdoblju."

# data[].attributes.body
.Od danas do petka 27.3.2020. besplatno možete pogledati predstavu GLK Rijeka: Wanda lavanda

# data[].attributes.body
Pogledajte nekoliko savjeta koje je dala Tea Knežević, magistra psihologije, direktorica Centra Proventus d.o.o za Femisferu, a odnose se na suzbijanje stresa.

# data[].attributes.attachment_link.readable_text
"Znači, ništa do sada me nije bacilo u depru kao ova situacija sada. Upravo pregledavam najnovije vijesti iz svijeta i kod nas....", samo je dio poruke koji sam dobila jutros na svom mobitelu.

"Baka, hoće li ovaj virus doći i do nas", prepričava mi mama u razgovoru strah koji moj nećak ima zbog ove cijele situacije. Naravno, smiruje ga, a mene dodatno motivira da napišem ovaj tekst.

Za većinu nas je stres sastavni života. No, upravo visoka razina stresa pa čak i straha koji vlada ovih dana zbog širenja koronavirusa ( Convid- 19) može imati negativan utjecaj na imunološki sustav te fizičko zdravlje, ali i psihičko zdravlje svih nas. Stoga sam odlučila provjeriti što stručnjaci psiholozi kažu o tome, a prije toga par važnih stvari o tome zašto je važno izbjeći pretjerani strah.

Kontrola razine stresa i straha je jako važna za cjelokupno zdravlje

Stres je ponekad motivator koji nam pomaže da savladamo neke prepreke. Slično kao i strah zbog kojeg možemo postati oprezniji i odgovorniji. To je osobitno važno u situacijama poput ove s epidemijom. No, potrebno je pripaziti da strah i stres ne počinju dominirati našim odlukama i utjecati na naše zdravlje. Naime, kroničan stres može oslabiti imunološki sustav, a stvaranje panike i straha će imati dalekosežne posljedice na našu psihu.

'U ovo vrijeme kada je atmosfera u društvu i medijima zasićena fokusom na temu koronavirusa teško je ne osjetiti neugodne osjećaje. Oni mogu biti različiti - strah, ljutnja, zabrinutost... Važno je sjetiti se kako sve emocije usmjeravaju i naše misli u određenom smjeru te nam otežavaju objektivno gledanje na situaciju i racionalno ponašanje. Važno je sjetiti se kako imamo moć utjecati na sebe i na bližnje oko sebe te svjesno i pažljivo upravljati time. Naime, važno je biti nježan prema sebi i promisliti što je to što nam pruža mir i sigurnost, a da time ne ugrožavamo druge oko sebe. Tražiti za sebe što nam treba - nekome je to odmak, mir i vrijeme za sebe, a nekome je to razgovor s dragom osobom', kaže nam Tea Knežević, magistra psihologije, direktorica Centra Proventus d.o.o.

Ovaj savjet je iznimno važan jer kod stresa se tijelo automatski prilagođava i ulazi u stanje obrane od doživljene prijetnje. U tom trenutku simpatički živčani sustav šalje poruku nadbubrežnim žlijezdama koje počinju proizvoditi noradrenalin pa kortizol i adrenalin. Svaki od hormona stresa ima specifičnu ulogu u jačanju imuniteta. Noradrenalin mobilizira obrambene stanice u krvotok, adrenalin ih šalje u kožu gdje služe kao štit u slučaju ozljede, dok kortizol drži imunitet u pripravnosti na obranu od infekcije.

Visoka razina stresa slabi imunitet

U stresnim situacijama i pri pojačanoj proizvodnji navedenih hormona dolazi do smanjenja limfocita u tijelu - bijela krvna zrnca koja pomažu u borbi protiv infekcije. Što je niža razina limfocita, u većoj ste u opasnosti od virusa, navodi Saul McLeod na Simply psychology.

Visoka razina stresa također može doprinijeti razvoju depresije i anksioznosti, što opet dovodi do većeg rizika za upalu i razvoj bolesti. Dugotrajno, trajna, visoka razina upale upućuje na pretjeran rad, odnosno opterećenje imunološkog sustava koji bi nas trebao štiti od različitih patogena, kao što su mikroorganizmi, stafilokoki, mikotoksini, virulentni i virusi.

Prijedlozi psihologa za što bolju kontrolu razine stresa

U nastavku donosimo prijedloge navedene na stranici The Conversation, a koji se temelje na psihološkoj znanosti i mogu vam pomoći u što boljem podnošenju i sagledavanju situacije s koronavirusom, a koje je na svojoj stranici prenijela i mr.spec. Neli Abramić Čehić, klinički psiholog.

1. Smanjite pregledavanje sadržaja na Internet
Kod ljudi koji teže prihvaćaju neizvjesne situacije postoji veća vjerojatnost da će osjetiti povišenu anksioznost pa je prijedlog psihologa da smanje provjeravanje informacija o koranvirusu na internetu.

2. Ne opirite se anksioznosti
Anksioznost raste proporcionalno onome koliko se osoba pokušava riješiti anksioznosti, stoga kada se pojavi val anksioznosti vezan za koronavirus, primijetite i opišite to iskustvo samima sebi ili nekoj bliskoj osobi, ali bez prosuđivanja. Oduprite se nagonu da pobjegnete od takvih misli ili da smirujete svoje strahove opsesivnim čitanjem novosti o virusu. Suočavanje s anksioznošću u sadašnjem trenutku, dovest će dugoročno do manje anksioznosti.

3. Usmjerite se na otkrivanje novih stvari ili aktivnosti
Prijetnja našem zdravlju pokreće strah koji je u osnovi svih strahova, a to je strah od smrti. Suočiti se s podsjetnikom o vlastitoj smrtnosti dovodi do toga da postajemo žrtvom anksioznosti vezane za zdravlje i pretjerano smo usredotočeni na bilo kakve znakove bolesti. Uključite se u neku aktivnost koju možda vć godinama želite započeti i preuzmite odgovornost za svoj život. Usmjerenost na otkrivanje nekih novih stvari u životu može vam pomoći da se riješite neizbježne tjeskobe.

4. Mentalno ste otporniji nego što mislite
Naši su mozgovi jako dobri u predviđanju najgoreg scenarija, međutim, istraživanja kažu da ljudi imaju tendenciju precijeniti koliko će na njih loše utjecati neka negativna događanja, a podcijeniti koliko će se u stvari dobro nositi i prilagođavati se na tešku situaciju. Imajte na umu da ste otporniji nego što mislite, što vam može pomoći da ublažite anksioznost.

5. Pratite kompetentne izvore
Moramo znati da smo skloni pretjerivati i precjenjivati opasnost od nepoznatih prijetnji u odnosu na one koje već poznajemo. Kako bi smanjili anksioznost, psiholozi preporučuju da ograničite svoju izloženost vijestima o koronavirusu na ne više od 30 minuta dnevno, prateći pritom kompetentne izvore. Sjetite se da postajemo još anksiozniji kada se suočavamo sa situacijama koje su nam nepoznate, a anksioznost djeluje tako da nam se tada sve čini još strašnijim.

6. Pojačajte brigu o sebi
Pojačajte brigu o sebi i sjetite se isprobanih strategija za prevenciju i ublažavanje anksioznosti. Osigurajte si adekvatan san, redovito vježbajte, prakticirajte tehnike za opuštanje, provodite vrijeme u prirodi ako je to moguće. Kada ovakva ponašanja postanu prioritet, to će dugoročno imati pozitivan utjecaji na vaše psihološko dobro stanje i osnažit će vaš imunološki sustav.

7. Potražite stručnu pomoć
Ljudi sa sklonošću anksioznosti i srodnim poremećajima, mogli bi se osjetiti posebno preplavljeni negativnim osjećajima tijekom ove epidemije. Slijedom toga mogu se pojaviti simptomi anksioznosti koji ometaju normalno funkcioniranje na poslu, održavanju bliskih veza i odnosa ili poteškoće u vođenju brige o sebi i drugima. Kada simptomi postanu ozbiljni, preporuka je potražiti stručnu pomoć psihologa.

'Uz prethodno navedene savjete i smjernice, jedan od važnih načina je i pomoći si strukturirati vrijeme na razini - koliko informacija mi treba, i iz kojih izvora želim primati informacije o aktualnoj situaciji i potrebnim mjerama i uz to, štititi se od tuđih reakcija koje nas preplavljuju ili plaše. Dodatno, bitno je sjetiti se svoje društvene odgovornosti i društveno odgovornog ponašanja. Kako naše ponašanje ili naše riječi i smjernice utječu na ljude oko nas. Pomažemo im ili pak odmažemo. Jesu li naša ponašanja konstruktivna i u redu za druge ili su naša ponašanja dobra za nas ali njima ugrožavamo druge. Sve ove odluke je teže ispravno donijeti kada smo pod utjecajem intenzivnih emocija, stoga je prije svega važna emocionalna regulacija sebe i svojih emocija, a zatim i pokazivanje empatije i pomoći u regulaciji naših bližnjih', napominje psihologinja Tea Knežević.

U cijeloj stuaciji nije samo važno kako smo se mi sami postavili prema cijeloj situaciji, hoćemo li čitati informacije sa svih dostupnih izvora ili ćemo napraviti odmak. Osim što ćemo se izolirati ako postoji sumnja od zaraze i paziti na higijenu te jačati imunitet, jako je važno da budemo socijalno osjetljivi. Stoga sam pitala Teu Knežević što o tome može reći kao stručnjak.

'Društveno odgovoran dio vezan je i uz pomišljanje o tome kako možemo doprinijeti i pomoći ugroženijim skupinama, ipak pri tome je nužno poštivati smjernice opreza kako ne bi, iz najbolje namjere, učinili nešto štetno. Emocije nas uglavnom aktiviraju i u redu je koristiti tu aktivaciju kako bi ju usmjerili u pomaganje drugima, no i u tome je važno prepoznati mjeru i balans zaštite sebe i zaštite drugih oko nas', zaključuje Tea Knežević.

# data[].attributes.attachment_link.title
Zašto je važno suzbiti pretjerani strah i stres oko koronavirusa - donosimo mišljenje psihologa - Femisfera

# data[].attributes.attachment_link.description
"Znači, ništa do sada me nije bacilo u depru kao ova situacija sada. Upravo pregledavam najnovije vijesti iz svijeta i kod nas....", samo je dio poruke koji sam dobila jutros na svom mobitelu. "Baka, hoće li ovaj virus doći i do nas", prepričava mi mama u razgovoru strah koji moj nećak ima zbog ove cijele...

# data[].attributes.body
Možda vas ovaj članak inspirira za vlastiti vrtlarski projekt s djetetom. Zajedno možete posaditi razno bilje te pratiti njegov rast i razvoj (možete i dekorirati posude za sadnju ili vrt). Pomozite djetetu da crtežima bilježi pomake koje vidi na sadnicama. Istražujte s djetetom i prikupljajte podatke. Pričajte i pitajte dijete - što je potrebno biljkama za rast, što je potrebno nama za rast... Zabilježite izjave djeteta i na kraju projekta podijelite svoj rad, fotografije i bilješke sa svojim vrtićkim prijateljima i odgojiteljima.

# data[].attributes.attachment_link.readable_text
Rad u vrtu ili oko bilja može biti zabavan za djecu. Rad će ih obogatiti i povećati njihove vještine a malo kopanja po zemlji i blato sigurno ih neće smesti nego pružiti novi vid učenja i napredovanja.

Za početak osigurajte svom djetetu maleni dio gredice na kojem će vršiti svoje eksperimente. Ostavite mu dobro pripremljeni dio gredice kako bi mu osigurali dobar urod i uspješne prve korake. Ako ne posjedujete gredice malo veći lonac na balkonu ili par praznih plastičnih boca koji mogu služiti kao posude za uzgoj. Stari napušteni pješčenjak koje je dijete preraslo također može biti iskorišten kao nova posudu za prve korake u vrtlarenju. Alat koji će dijete koristiti neka bude prilagođen njegovoj visini i snazi. Nemojte djetetu davati alat niti zadatak kojemu nije dorastao. Za početak će neka stara pregača i plastične rukavice biti dobar materijal za zaštitu od prevelikog prljanja ručica.

Proljeće je idealno za prve početke. Na tržnici možete kupiti već odrasle sadnice koje će trebati samo pikirati u plodno pripremljeno tlo. Prilikom nabave sadnica pazite na snagu biljke i korijenov sustav. Iako sadnice bilja ili cvijeća mogu biti početni koraci u uzgoju, pružite djetetu zadovoljstvo da promatra biljku od njezinog sijanja pa sve do stola. Odaberite vrste bilja koje brzo rastu kako bi dijete moglo pratiti biljku od sadnje, preko nicanja do rasta, cvatnje i prvih plodova.

Neke od takvih biljka su:

Rotkvica

Rotkvica spada u povrće koje ne zahtjeva preveliku njegu a najbolje uspijeva tijekom ožujka, travnja i rujna. Već za par dana nakon sjetve niknuti će prvi listići a berba će se moći obaviti za 30 dana. Zbog brzine rasta čak i u slučaju nekakvih propusta djete će sigurno moći uživati u promatranju i rastu biljki jer se tijekom godine može odraditi i do četiri berbe. Osim lagane sadnja i brzog rasta rotkvicu treba dobro zalijevati te će se djetetu na taj način usaditi osjećaj odgovornosti i dati mu trajni zadatak.

Ljetna salata

Prednosti ljetne salate su što se ona može sijati od ožujka do srpnja a od sjetve do berbe treba oko 60 dana. Presađivanje mladih biljaka je idealan zadatak za male vrtlare.

Grašak

Još jedna od brzo rastućih biljka kojoj treba oko 60 dana od berbe do sadnje. Već nakon desetak dana sjeme će početi klijati i rasti a slatkasti okus svježe ubranog graška biti će prava nagrada za dijete. Sjeme visokog ili srednjeg graška odaberite prema uvjetima koje imate.

Među podatne biljke za male vrtlare sigurno još spadaju: mrkva, krumpir, cherry rajčica, jagode.

Dragoljub

Osim povrća i voća interesantna biljka za sadnju je dragoljub. Osim svog estetskog izgleda i prelijepih šarenih cvjetova i velikog zelenog lišća, ovaj cvijet preuzima zaštitničku ulogu jer odbija lisne uši i nametnike od sebe i svojih susjeda. Ova biljka svoje prve žarko žute, narančaste cvjetove pokazati će već nakon 50 dana nakon sjetve.

Pružite dijetu razonodu i ako treba obavite koju radnju umjesto njega. Fotografirajte gredice u različitim stadijima razvoja kako bi mu zorno prikazali napredovanje te ga potaknite na još veći rad oko biljaka.

Piše: Wishmama

# data[].attributes.attachment_link.title
Djeca se razvijaju kroz rad u vrtu - Wish mama

# data[].attributes.attachment_link.description
Rad u vrtu ili oko bilja može biti zabavan za djecu. Rad će ih obogatiti i povećati njihove vještine a malo kopanja po zemlji i blato sigurno ih neće smesti nego pružiti novi vid učenja i napredovanja. Za početak osigurajte svom djetetu maleni dio gredice na kojem će vršiti svoje eksperimente.

# data[].attributes.body
Poveznica Vas vodi u popis svjetskih muzeja i atrakcija koje su omogućile besplatan virtualni obilazak:

# data[].attributes.attachment_link.title
Free Virtual Tours of World Museums, Educational Sites & Galleries For Children - Family Days Tried And Tested

# data[].attributes.attachment_link.description
Explore the world at your fingertips.... Here's a comprehensive list of virtual tours you can take with your children, adventure all over the world from the confines of your own home. A fantastic resource to have whilst we push our way through the current pandemic.

# data[].attributes.body
Sadržaji koji se danas nude na portalima i televiziji različiti su i ponekad vrlo upitne kvalitete. Vrlo je važno kritički promatrati radnju filmova i crtića koje djeca gledaju. Stručnjaci preporučuju za mlađu djecu što manje vremena provoditi pred ekranima, no znamo također da ih je ponekad teško izbjeći.
Za mlađu djecu (jasličke i mlađe vrtićke dobi) predlažemo crtiće: Peppa pig, U vrtu pod zvijezdama, Krtek, Teletubbies i slične, zbog ponešto sporije radnje, kraćeg trajanja i tema s kojima se djeca inače u životu susreću.
Za djecu nešto starije dobi pronašli smo slijedeće prijedloge stručnjaka:
Nebesa (Up), Wall-E, Coco i velika tajna, E.T., Matilda..
Nadamo se da smo barem malo pomogli u izboru sadržaja.

# data[].attributes.body
Danas se u svijetu obilježava dan očeva. Predlažemo Vam nekoliko aktivnosti koje možete uraditi zajedno s djecom.
1. Izradite malu čestitku  ua tatu u obliku kravate. Na dnu članka nalaze se upute za izradu.

2. Djeca mogu s očevima izraditi kućnu kuglanu. Za ovu aktivnost potrebno Vam je nekoliko plastičnih boca koje možete napuniti vodom, pijeskom ili sličnim punjenjem. Potrebna Vam je i mekana loptica. Neka zabava počne!

# data[].attributes.attachment_link.readable_text
Draga dječice, danas se u nekim zemljama obilježava Dan očeva, pa vam donosim jednu ideju kako možete u nekoliko minuta napraviti lijepu košulju s kravatom od papira i pokloniti ju tati... Za pravljenje košulje vam preporučujem da uzmete papir u boji, a za kravatu papir za umotavanje poklona.

Upute za pravljenje košulje

Upute za pravljenje kravate

# data[].attributes.attachment_link.description
Draga dječice, danas se u nekim zemljama obilježava Dan očeva, pa vam donosim jednu ideju kako možete u nekoliko minuta napraviti lijepu košulju s kravatom od papira i pokloniti ju tati... Za pravljenje košulje vam preporučujem da uzmete papir u boji, a za kravatu papir za umotavanje poklona.